[{"text_idx": "#000002", "text": "Gwedd newydd cyfraith landlordiaid a thenantiaid yng Nghymru"}, {"text_idx": "#000003", "text": "Mae Cymru nid yn unig wedi dilyn ei llwybr ei hun yn ystod pandemig Covid-19, ond mae ei deddfwriaeth ar gyfer landlordiaid a thenantiaid hefyd yn gwyro\u2019n raddol oddi wrth y gyfraith yn Lloegr. I\u2019r rheini sydd ag eiddo bob ochr i\u2019r ffin, yn eiddo preswyl neu fasnachol, mae\u2019n werth ystyried y newidiadau hyn wrth i\u2019r farchnad eiddo ddechrau ddod allan o gyflwr disymud, gobeithio."}, {"text_idx": "#000004", "text": "Mae creu\u2019r awdurdod Rhentu Doeth Cymru a gyflwynwyd yn sgil Deddf Tai (Cymru) 2014 yn ei gwneud hi\u2019n ofynnol i bob perchennog preifat o eiddo preswyl (sy\u2019n cynnwys \u2018eiddo defnydd cymysg\u2019) gofrestru fel landlord, wedi cwblhau cwrs yn dangos eu bod yn ymwybodol o\u2019u rhwymedigaethau dan y ddeddfwriaeth."}, {"text_idx": "#000008", "text": "Mae mwy o newidiadau i ddod dan y Ddeddf Rhentu Tai (Cymru) 2016, nad yw wedi\u2019i gweithredu eto \u2013 bydd yn gwneud newidiadau sylfaenol i gyfraith ac ymarfer tai yng Nghymru a bydd yn weithredol ar unwaith, nid i denantiaethau yn y dyfodol yn unig, ond hefyd i fwyafrif llethol y tenantiaethau a\u2019r trwyddedau preswyl presennol."}, {"text_idx": "#000010", "text": "Nid yw\u2019r Ddeddf yn cynnwys y ddwy sail dros feddiannaeth sy\u2019n bodoli yn y ddeddfwriaeth gyfredol ar gyfer Cymru a Lloegr (Deddf Tai 1988); y cyntaf yw gallu benthycwr i gamu i mewn a chymryd meddiannaeth gwag os yw landlord wedi disgyn i o\u0302l-ddyledion morgais ac mae\u2019r ail yn berthnasol pan fo gan denant wyth wythnos neu fwy o o\u0302l-ddyledion."}, {"text_idx": "#000011", "text": "Mae ffioedd gosod ar gyfer tenantiaid arfaethedig bellach wedi\u2019u gwahardd yng Nghymru a Lloegr (rhaid i unrhyw gostau gosod gael eu talu gan y landlord nawr), ond mae perchnogion eiddo yn Lloegr yn dal i wynebu Treth Tir Toll Stamp (SDLT), tra bod y Treth Trafodiadau Tir wedi disodli\u2019r SDLT yng Nghymru. Bellach, mae gwahaniaethau yn nhermau faint o doll sy\u2019n daladwy, yn ogystal a\u0302 gwahaniaethau bychan yn nhermau\u2019r rhyddhad sydd ar gael i\u2019r rheini sy\u2019n prynu eiddo neu\u2019n cymryd les masnachol am eiddo yng Nghymru."}]